laion/Wikipedia-Exotic huggingface dataset:
חנוך מילוא

חנוך מתתיהו מילוא (1940 – 4 בינואר 2019) היה קצין צה"ל בדרגת תת-אלוף, סגן ומ"מ ראש עיריית פתח תקווה והמנכ"ל הראשון של תאגיד המים "מיתב". מילוא נולד ב-1940 בארץ ישראל, בנם של שמעון וזלמה אולמן. הוא גדל בפתח תקווה ולמד בתיכון אחד העם. התגייס לצה"ל ב-1958 לחיל השריון וסיים קורס מ"פים. הוא שירת בעוצבת סיני במלחמת ההתשה ושירת כקצין השלישות של גייסות השריון במלחמת יום הכיפורים. הוא התקדם עד לדרגת תת-אלוף וכיהן בין אוגוסט 1977 ליוני 1982 כראש חטיבת תכנון ומנהל כח האדם באגף כוח אדם בצה"ל והחל מאוגוסט 1982 כסגן ראש אכ"א. לאחר סיום תפקידו כסגן ראש אכ"א ומשלא קודם לדרגת אלוף, השתחרר מצה"ל. לאחר שחרורו מצה"ל התמנה בשנת 1988 לסמנכ"ל וראש חטיבת כוח אדם, ארגון ומינהל בקופת חולים כללית. לאחר מכן הוא כיהן גם כסמנכ"ל וראש אגף מינהל בחברת הביטוח הסנה, כדירקטור בחברת החשמל, בה כיהן גם כיושב ראש זמני וכחבר הנהלת מועדון הכדורגל הפועל פתח תקווה. בשנת 1993 התמודד מול ראש העירייה המכהן גיורא לב בבחירות לראשות עיריית פתח תקווה מטעם מפלגת העבודה. בבחירות אלו הפסיד מילוא לראש העירייה לב לאחר שזכה ל-39.4% מהקולות, אך סיעתו הייתה לגדולה ביותר במועצת העיר עם שישה מושבים. בקדנציה זו בין השנים 1993 ל-1998 שימש מילוא כחבר מועצת העיר וכסגנו של ראש העירייה, גיורא לב. בבחירות 1998 זכתה סיעתו של מילוא לב ל-10.8% מהקולות ונחלשה לסיעה החמישית בגודלה במועצה עם שלושה מושבים. בין השנים 1998 ל-2002 שימש כממלא מקום ראש עיריית פתח תקווה. החל מתחילת 2003 מילוא שימש כיושב ראש צוות ההקמה של תאגיד המים של פתח תקווה והסביבה – "מיתב" ולאחר מכן החל מינואר 2004 ועד ל-2014 שימש כמנכ"ל הראשון של התאגיד. בנוסף שימש מילוא כחבר בהנהלת איגוד מנהלי תאגידי מים, כחבר בתנועת מפקדים למען ביטחון ישראל וכחבר בתנועת אומ"ץ. חנוך מילוא הלך לעולמו ב-4 בינואר 2019 והובא למנוחות בבית הקברות סגולה. מילוא התגורר בפתח תקווה והיה נשוי ואב לשלושה. היה בוגר תואר ראשון במדעי החברה מאוניברסיטת בר-אילן. מדיה וקבצים בנושא חנוך מילוא בוויקישיתוף טל סרוסי, הלך לעולמו סגן ראש העיר לשעבר, חנוך מילוא, באתר מלאבס, ‏4 בינואר 2019 תת אלוף במיל' וסגן ראש העיר לשעבר חנוך מילוא הלך לעולמו, באתר פ"ת עכשיו, ‏4 בינואר 2019 תא"ל חנוך מילוא - סגן ראש אכ"א, באתר מעריב, ‏2 באוגוסט 1982 צוות ארגון גמלאי צהל, תא"ל חנוך מילוא ז"ל | חיל השריון, ידיעות אחרונות, ישראל היום, מנוח, צוות ארגון גמלאי צהל | 07.01.19, באתר מודעות אבל, ‏2019-01-07 טל סרוסי, הלך לעולמו סגן ראש העיר לשעבר, חנוך מילוא, באתר מלאבס, ‏4 בינואר 2019 חברי הנהלה, באתר מיתב - תאגיד אזורי למים וביוב בע"מ ד"ר שלמה צדוק, שלמה צדוק נפרד מחנוך מילוא: מי שהכירו לא היה יכול שלא לאהוב ולהעריץ אותו, באתר מלאבס, ‏9 בינואר 2019 גילה רזין, רופאי קופ"ח: לא מוכנים להסתכן מעבר לקו הירוק, באתר חדשות, ‏27 ביוני 1988⁩ ועד הסנה: ראש אגף המינהל הכה חבר ועד, באתר מעריב, ‏14 במרץ 1990⁩ הודעה בדבר תוצאות הבחירות למועצת עירית פתח תקוה (עמ' 21-23), באתר רשומות, ‏22 בנובמבר 1993 מועצה שתיים-עשרה (1993), באתר מוזיאון ראשונים לתולדות פתח תקווה הודעה בדבר תוצאות הבחירות למועצת עירית פתח תקווה (עמ' 16-19), באתר רשומות, ‏26 בנובמבר 1998 עו"ד פרופ' רון שפירא, כתב הגנה - לינצר תאגיד המים מיתב, פרופיל החברה, באתר ארכיון האינטרנט, ‏2007-01-08 חברי תנועה, באתר מפקדים למען ביטחון ישראל תנועת אומ"ץ מבקשת לקיים פגישה עם ראש המועצה המקומית פרדס חנה כרכור בנושא ליקויים חמורים בתשתיות אספקת המים ובמחירים שנדרשים התושבים לשלם, באתר תנועת אומ"ץ
סויוז TM-31

סויוז TM-31 (ברוסית: Союз TM-31), הייתה משימה ראשונה עם משלחת קבועה לתחנת החלל הבין-לאומית. רוסיה יורי גידזנקו - מפקד וטייס החללית רוסיה סרגיי קריקאליוב - מהנדס טיסה ארצות הברית ויליאם שפרד - מהנדס טיסה ומפקד משלחת קבועה רוסיה טלגט מוסאבייב - מפקד וטייס החללית רוסיה יורי בטורין - מהנדס טיסה ארצות הברית דניס טיטו - מהנדס טיסה רוסיה ולדימיר דז'ורוב - מפקד וטייס החללית רוסיה מיכאיל טיורין - מהנדס טיסה ארצות הברית קנת באוארסוקס - מהנדס טיסה סויוז TM-30 שוגרה ב-31 באוקטובר 2000 מכן שיגור מס' 1 בקוסמודרום בייקונור שמופעל על ידי רוסיה ונמצא בקזחסטן. העגינה בתחנת החלל הבין-לאומית בוצע ב-2 בנובמבר למודול זבזדה. עם מעבר לתחנת החלל אחריות על המשך משימה הועברה לוויליאם שפרד שהיה מפקד משלחת מס' 1 לתחנת החלל הבין-לאומית. תחילה אנשי הצוות הפעילו מערכות תחנת החלל שתומכות בחיי הצוות. לאחר סיום פעולות אלו הם התחילו בביצוע ניסויים לפי התוכנית. תוכנית זו כללה ניסויים בתחום בריאות, חקר כדור הארץ, גידול גבישים ועוד. ב-24 בפברואר חללית "סויוז TM-31" התנתקה ממודול "זבזדה" ותוך זמן קצר חוברה למודול "זאריה". ב-8 במרץ לתחנת החלל הגיע מעבורת STS-102. בין היתר איתה הגיע צוות משלחת מס' 2 לתחנת החלל הבין-לאומית. מפקד הטיסה היה ג'ים ות'רבי. הצוות כלל 7 אנשים, מהם 3 (יורי אוסצ'וב, ג'יימס ווס וסוזן הלמס) היו אמורים להישאר בתחנת החלל כמשלחת מס' 2. לאחר העברה מסודרת של תחנת החלל לצוות חדש, יורי גידזנקו, סרגיי קריקאליוב וויליאם שפרד חזרו לכדור הארץ בטיסה של "STS-102" לאחר כ-141 ימים בחלל. ב-18 באפריל חללית "סויוז TM-31" התנתקה ממודול "זאריה" ותוך זמן קצר חוברה למודול "זבזדה". חללית "סויוז TM-31" נותרה מחוברת לתחנת החלל לשימוש במקרה חרום. חללית "סויוז TM-31" חזרה לכדור הארץ ב-6 במאי 2001 כאשר על סיפונה טלגט מוסאבייב, יורי בטורין ודניס טיטו שהגיעו לתחנת החלל ב-30 באפריל 2001 בחללית סויוז TM-32. היא נחתה בשטח קזחסטן כמתוכנן. מדיה וקבצים בנושא סויוז TM-31 בוויקישיתוף סויוז TM-31 (באנגלית) תיאור המשימה
תאונת הרכבת באודישה

תאונת הרכבת באודישה הייתה תאונת רכבת שהתרחשה ב-2 ביוני 2023 במדינת אודישה שבהודו, כאשר שתי רכבות נוסעים התנגשו זו בזו ועם רכבת משא. לפחות 294 בני אדם נהרגו ויותר מ-1,175 נפצעו, מה שהופך את התאונה לתאונת הרכבות הקטלנית ביותר במאה ה-21 בהודו, ולאחד מאסונות הרכבת הקטלניים בהיסטוריה. למרות השקעות משמעותיות של ממשלות לשיפור התשתיות, תאונות רכבות נותרו תכופות בהודו, אשר מחזיקה באחת מרשתות הרכבת הגדולות בעולם. תאונת הרכבת החמורה ביותר בהיסטוריה של הודו התרחשה בשנת 1981, במהלך סופת ציקלון במדינת ביהר, כאשר רכבת נוסעים צפופה ירדה מהפסים וצללה לתוך נהר, וגרמה ליותר מ-800 הרוגים. ב-2 ביוני 2023, סמוך לשעה 19:00, שתי רכבות נוסעים התנגשו בקו הראשי של Howrah-Chennai ליד תחנת הרכבת Bahanaga Bazar במחוז בלרוסה במזרח מדינת אודישה. בתאונה נהרגו לפחות 288 אנשים ויותר מ-1,000 נפצעו. על פי התחקיר הראשוני הרכבת הראשונה ירדה מהפסים וחלק מקרונותיה התהפכו והגיעו למסילה הנגדית שם נפגעו על ידי הרכבת השנייה שחלפה. גם רכבת משא הייתה מעורבת בתאונה. הרכבות ההודיות, ממשלת אודישה ומערב בנגל הפעילו מספר קווי סיוע. לדברי המזכיר הראשי של אודישה, פראדיפ ג'נה, שלוש יחידות כוח תגובה הגיעו למקום האסון (NDRF), ארבע יחידות כוח פעולה מהיר, ויותר מ-15 צוותי חילוץ מכבי אש, 100 רופאים, 200 אנשי משטרה ו-200 אמבולנסים. מדיה וקבצים בנושא תאונת הרכבת באודישה בוויקישיתוף V, Abinaya; Dash, Jatindra (2023-06-02). "At least 207 dead, 900 injured in massive train crash in Odisha, India". Reuters (באנגלית). נבדק ב-2023-06-03. "India train crash: More than 280 dead after Odisha incident". BBC News (באנגלית בריטית). 2023-06-02. נבדק ב-2023-06-03. אסף רוזנצוייג, תאונה קטלנית בהודו: למעלה מ-200 הרוגים ו-900 פצועים בהתנגשות שתי רכבות, באתר N12, ‏3 ביוני 2023
איגל (איידהו)

איגל (באנגלית: Eagle) היא עיר במערב ארצות הברית במחוז עדה, איידהו, 16 קילומטרים צפונית מערבית למרכז העיר בויסי. במפקד האוכלוסין של 2020 אוכלוסיית העיר מנתה 30,346 תושבים. על פי הלשכה למפקד האוכלוסין של ארצות הברית, לעיר שטח כולל של 76.15 קילומטרים רבועים, מתוכם 1.24 הוא מים והיתר יבשתי. אזור זה חווה קיץ חם ויבש, וחורפים קרירים ויבשים בממוצע של 25 סנטימטרים של שלג, עם טמפרטורות גבוהות בקיץ של עד 30 מעלות צלזיוס בממוצע וטמפרטורות נמוכות בחורף בממוצע של -4 מעלות צלזיוס.[דרוש מקור] על פי מערכת סיווג האקלים של קפן, לאיגל יש "Csb" במפות האקלים. במפקד 2020 התגוררו בעיר 30,346 נפשות, 10,610 משקי בית ו-8,293 משפחות. צפיפות האוכלוסין הייתה 381 איש לקילומטר רבוע והיו 11,964 יחידות דיור בצפיפות ממוצעת של 149 יחידות דיור לקילומטר רבוע ההרכב הגזעי של העיר היה 91.1% לבנים, 0.4% אפרו אמריקאים, 0.5% ילידים אמריקאים, 1.8% אסייתים, 0.2% תושבי האי הפסיפי, 1.8% מגזעים אחרים ו-4.9% משני גזעים או יותר. היספנים או לטינים מכל גזע היו 7.6%. מתוך 10,610 משקי הבית באיגל לשליש מתוכם היו ילדים מתחת לגיל 18 שגרים איתם, 68.9% היו זוגות נשואים שחיים יחד, ל-19.5% הייתה בעלת בית אישה ללא בעל נוכח, ל-8.5% מהמשקים ביישוב היה בעל בית גבר ללא אישה ו-19.8% היו לא משפחות. 13.8% ממשקי הבית היו אדם אחד ו-8.8% היו לפחות אדם מבוגר אחד בן 65 ומעלה. גודל משק הבית הממוצע היה 2.65 נפשות לבית וגודל המשפחה הממוצע היה 3.04 נפשות. הגיל החציוני היה 41.6 שנים. 25.4% מהתושבים היו מתחת לגיל 18; 5.5% היו בין הגילאים 18 עד 24; 19.4% היו מ-25 ל-44; 30.3% היו מ-45 ל-64; ו-20.9% היו בני 65 ומעלה. ההרכב המגדרי של העיר היה 48.2% גברים ו-51.8% נשים. במפקד 2010 התגוררו בעיר 19,908 נפשות, 7,069 משקי בית ו-5,585 משפחות. צפיפות האוכלוסין הייתה 266 איש לקילומטר רבוע והיו 7,570 יחידות דיור בצפיפות ממוצעת של 262 יחידות דיור לקילומטר רבוע ההרכב הגזעי של העיר אז היה 94.4% לבנים, 0.3% אפרו אמריקאים, 0.5% ילידים אמריקאים, 1.6% אסייתים, 0.1% תושבי האי הפסיפי, 1.0% מגזעים אחרים ו-2.0% משני גזעים או יותר. היספנים או לטינים מכל גזע היו 4.7%. מתוך 7,069 משקי הבית ל-41.5% היו ילדים מתחת לגיל 18 שגרים איתם, 67.9% היו זוגות נשואים שחיים יחד, ל-7.9% הייתה בעלת בית אישה ללא בעל נוכחות, ל-3.2% היה בעל בית גבר ללא אישה ו-21.0% היו לא משפחות. 17.7% ממשקי הבית היו אדם אחד ו-8.5% היו אדם אחד בן 65 ומעלה. גודל משק הבית הממוצע היה 2.82 וגודל המשפחה הממוצע היה 3.20. מדיה וקבצים בנושא איגל בוויקישיתוף אתר האינטרנט הרשמי של איגל (באנגלית) Climate Summary for Eagle, Idaho "Quick Facts Eagle city, Idaho". United States Census Bureau. 29 בנובמבר 2022. נבדק ב-29 בנובמבר 2022. {{cite web}}: (עזרה) "Census of Population and Housing". Census.gov. נבדק ב-29 בנובמבר 2022. {{cite web}}: (עזרה) "U.S. Census website". United States Census Bureau. נבדק ב-2012-12-18.
אילין

האם התכוונתם ל... איוואן אילין – פילוסף רוסי אפרים אילין – תעשיין ישראלי ולדימיר אילין (שחקן) – שחקן סובייטי-רוסי אלין איילין
ארנדיס

ארנדיס (באנגלית: Arandis) היא עיירה באזור ארונגו שבמערב-מרכז נמיביה. היא נקראה בירת האורניום של העולם מכיוון שהוא ממוקם רק 15 ק"מ מחוץ למכרה האורניום הפתוח הגדול בעולם, מכרה האורניום רוסינג. ארנדיס, שהוקמה עבור עובדי אורניום רוסינג ב-1978, קיבלה מעמד עיר ב-1994. מתגוררים בה כ־5,200 תושבים, שרובם קשורים באופן מסוים למכרה. בשטח העיר 29 קילומטרים רבועים של אדמה. בשנות ה-2000 נרשמה עלייה מחודשת בצמיחה הכלכלית בכפר ארנדיס. עם פרוץ משבר האנרגיה העולמי והמשבר הכלכלי העולמי ב-2008, חלה עלייה משמעותית בביקוש לאנרגיה גרעינית הידידותית לסביבה, והגדילה את הביקוש לאורניום בארנדיס. בנקים שנסגרו קודם לכן ובני נוער שעזבו קודם לכן את העיירה בחיפוש אחר עבודה במקום אחר, חזרו לארנדיס. בשנת 2008, המשא ומתן היה בשלב מתקדם עבור חברה סינית, "Namibia Industrial Mining Limited", לבנות מפעל לייצור חומרי בניין בארנדיס. לאחר שנערך כנס השקעות ב-2011, משקיעים החליטו להקים מרכז קניות בעיר. בניית הקניון החלה זמן קצר לאחר מכן, והוא נפתח במאי 2013. מדיה וקבצים בנושא ארנדיס בוויקישיתוף "Table 4.2.2 Urban population by Census years (2001 and 2011)" (PDF). Namibia 2011 - Population and Housing Census Main Report. Namibia Statistics Agency. p. 39. נבדק ב-24 באוגוסט 2016. {{cite web}}: (עזרה) Timberg, Craig (6 בדצמבר 2006). "Rising Interest in Nuclear Power Brings New Life to Uranium Mining". The Washington Post. {{cite news}}: (עזרה) "Chinese firm plans Arandis factory". The Namibian. NAMPA. 23 ביולי 2008. {{cite news}}: (עזרה) de Klerk, Eveline (21 באוגוסט 2012). "Arandis mall takes shape". New Era. {{cite news}}: (עזרה)
טירת טומפאה

טירת טומפאה (באסטונית: Toompea loss) היא טירה ימי-ביניימית הממוקמת על גבעת טומפאה, במרכזה של העיר טאלין, בירת אסטוניה. מהמאה ה-20 היא משמשת כמקום מושבו של הריגיקוגו, הפרלמנט האסטוני. במקום בו ניצבת הטירה ניצבה לפני כן עמדה צבאית אסטונית החל מהמאה ה-9 לכל הפחות. ב-1219 נכבשה הטירה על ידי כוח צלבני בהנהגת ולדמר השני, מלך דנמרק, במהלך קרב לינדניס (אנ'). שמונה שנים לאחר מכן כבשו את הטירה אנשי מסדר האחים הליבוניים של החרב (אנ') והחלו לשפצה ולהגדילה. ב-1237 כבשה שוב דנמרק את הטירה, וב-1346 היא נמכרה למסדר הטווטוני, שהחזיק בה ביתרת ימי הביניים. בהשפעתו היא קיבלה צורה חלקית של מנזר, לרבות בית תפילה, בית מועצה, מעונות לאבירים, ומגדלים, שהגבוה שבהם מתנשא לגובה של 48 מטר. מדי בוקר מונף מעליו דגל אסטוניה לצלילי ההמנון הלאומי. בעקבות מלחמת ליבוניה במאה ה-16 עבר חלקה הצפוני של אסטוניה דהיום לשליטה שוודית. השלטון החדש הסב את הטירה ממבצר צלבני למשכן מנהלי טקסי. ב-1710 עבר השלטון במקום לידי האימפריה הרוסית, אשר הפכה את הטירה לארמון. אז נבנה בה אגף חדש בסגנון הבארוק והאדריכלות הנאו-קלאסית. השתכנו בו ממשל אסטוניה (אנ') והמושל האימפריאלי הרוסי שלה. במאה ה-19 נוספו לטירה פארק ובניין ארכיון. לאחר הכרזת העצמאות של אסטוניה החליטה ממשלתה לבנות בטירה מבנה חדש שיאכסן את הפרלמנט של המדינה. בנייתו הסתיימה ב-1922. תוכו מתוכנן בסגנון האדריכלות האקספרסיוניסטית, והוא בית הפרלמנט היחיד בעולם המתוכנן באופן זה. במהלך הכיבוש הגרמני של אסטוניה במלחמת העולם השנייה ננטש המבנה. בשנות השלטון הסובייטי באסטוניה (1944–1990) הוא אוכלס על ידי הסובייט העליון של הרפובליקה הסובייטית הסוציאליסטית האסטונית. לאחר שאסטוניה זכתה מחדש בעצמאותה, שב הפרלמנט האסטוני, הריגיקוגו, לאכלס את המבנה. הטירה בית הפרלמנט אולם המליאה של הפרלמנט של אסטוניה, 2011 מדיה וקבצים בנושא טירת טומפאה בוויקישיתוף אתר האינטרנט הרשמי של טירת טומפאה (באסטונית)
גבריאל שאגאס

גבריאל שאגאס (בפורטוגזית: Gabriel Pinheiro Chagas Filho‏; נולד ב-7 בדצמבר 1944) הוא שחקן ברידג' ברזילאי שזכה באליפויות עולם. שאגאס הוא יליד ריאו דה ז'ניירו. התעתיק העברי של שמו מתאים להגיית השם בכל ברזיל, למעט ריו דה זיניירו. בריו דה ז'ניירו מבטאים את השם שאגאש. שאגאס הוא אחד מעשרת השחקנים היחידים בעולם שהשיגו את ה-Triple crown of bridge. המושג triple crown of bridge מתאר זכייה בשלושה סוגים של אליפויות עולם: Bermuda Bowl, אליפות העולם הפתוחה לזוגות, ותחרות הנבחרות הפותחות באולימפיאדת משחקי המחשבה. זכה 4 פעמים במקום ראשון באליפות עולם. הישגים בולטים באליפויות עולם: זכה במקום ראשון באליפות העולם לנבחרות פתוחות Bermuda Bowl בשנת 1989 שהתקיימה בפרת באוסטרליה. סיים במקום שני בשנת 2000. מקום ראשון באולימפיאדה לנבחרות פתוחות 1976. מקום ראשון באליפות העולם הפתוחה לזוגות בשנת 1990 מקום ראשון באליפות טרנסנשיונל לקבוצות פתוחות בשנת 2001. מקום שני ב-Rosenblum Cup בשנים 1978 ו-1998. Rosenblum Cup היא אליפות עולם לקבוצות המתקיימת כחלק מאירוע ארבע שנתי של אליפויות עולם. שאגאס זכה פעמיים באליפויות ארצות הברית וצפון אמריקה. פעם זאחת זכה בבמקום ראשון ב Reisinger בשנת 1992. רייזינגר היא אליפות צפון אמריקה לקבוצות בשיטת חישוב Board A Match. זכה ב-Master Mixed Teams בשנת 1992. 28 זכיות באליפות דרום אמריקה לנבחרות פתוחות בשנים: 1967, 1968, 1969, 1970, 1972, 1973, 1974, 1975, 1977, 1978, 1982, 1983, 1984, 1986, 1987, 1989, 1990, 1991, 1993, 1996, 1997, 1998, 1999, 2000, 2002, 2006, 2007, 2008. שש פעמים סיים במקום השני. בשנים: 1966, 1976, 1994, 1995, 2001, 2005. זכה 4 פעמים במקום ראשון באליפות דרום אמריקה הפתוחה לזוגות בשנים: 1984, 1990, 1994 ו-2006.שלוש פעמים זכה במקום שני. בשנים: 1992, 1996 ו-2002. 16 פעמים זכה באליפות לקבוצות פתוחות. בשנים: 1967, 1968, 1969, 1971, 1981, 1983, 1984, 1987, 1992, 1993, 1997, 2000, 2003 ו-2008. חמש פעמים סיים במקום השני. בשנים: 1990, 1996, 2002, 2005 ו-2006. מקום ראשון ב-IOC Grand Prix בשנת 1998. בשנת 1999 סיים במקום שני. מקום ראשון ב-Cap Gemini Pandata World Top Invitational Pairs בשנת 1993. מקום ראשון ב-Cap Gemini World Top Invitational Pairs בשנת 1997. מקום ראשון ב-Sunday Times Invitational Pairs בשנת 1997. סיים במקום שני בשנת 1978. מקום ראשון ב-Sunday Times–Macallan Invitational Pairs בשנת 1992. מקום שני ב-Cavendish Invitational Teams בשנת 1996. מקום שני ב-Staten Bank World Top Invitational Pairs בשנים 1989 ו-1990. מקום שני ב-Pan American Open Pairs בשנת 1992. ב-20 באפריל 2021 הורשע שאגאס על ידי התאגדות הברידג' הברזילאית בשלושה מקרים של רמאות בתחרויות ברידג' מקוונות. הוא נידון לשלושה עונשים: הרחקה לשנה מתחרויות המאורגנות על ידי התאגדות הברידג' הברזילאית. הוא מנוע מלייצג את ברזיל בתחרויות בינלאומיות במשך שנה. התואר ונקודות הדירוג שצבר בתחרויות מקוונות נשללו ממנו. Gabriel CHAGAS, WBF 29th WORLD TEAM CHAMPIONSHIPS WBF Brazilian Bridge Federation notice of suspension Brazilian Bridge Federation
לשכת המצורעים

לשכת המצורעים הייתה לשכה בבית המקדש בה טבלו המצורעים לפני הבאת קורבנות טהרתם. לשכה זו שכנה בעזרת הנשים, ובה היה בית טבילה. המצורע העומד להיטהר בפתח העזרה בשער ניקנור היה טובל בבית הטבילה בטרם ישלים את טהרתו, ויביא את קורבנותיו. בית הטבילה נקבע בעזרת הנשים בזווית הצפונית מערבית. יש מי שמסביר בטעם הדבר, שקורבנות המצורע הם קדשי קדשים ושחיטתם בצפון, ועל כן המצורעים היו מגיעים לטבול ולהתכונן להבאת קורבנותיהם, ועשו זאת בצפון מערב בסמוך למקום שחיטת הקורבן בעזרה. לשכת המצורעים נקראת כך משום שהמצורעים הבאים להיטהר היו טובלים במקווה שהיה שם, זאת, בטרם יכניסו את בהונותיהם לטהרה בשער ניקנור. יש אומרים, שלא רק מצורעים טבלו שם אלא כל הנכנס לעזרה היה טובל שם, אפילו אם היה טהור. אלא שבתחילה כשבנו את המקווה הועידו אותו לטבילת המצורעים, ועל כן נקראה הלשכה בשם זה. רק לאחר מכן נקבע הסדר, שאף הטהורים הרוצים להיכנס לעזרה יטבלו שם. יש מי שמסביר, שבלשכה זו היו המצורעים ממתינים לבוא הכהן המלווה אותם לשער ניקנור, שם היה סדר טהרה מיוחד למצורע להשלמת טהרתו. עוד יש מי שכתב, שהמצורעים היו מבשלים בלשכה זו את קורבנותיהם. משנה מידות ב, ה. בפירוש הר"ש כתב שלשכה זו לא נתקדשה, ותמה עליו התוספות יום טוב, שהרי לעזרת הנשים מותר למצורע הנטהר להיכנס, שמחוסר כיפורים מותר בכניסה לשם; ונראה שכוונתו כמו שמתרץ החק נתן, שלא נתקדשה בקדושת עזרת ישראל, למרות סמיכותה לשם. תפארת ישראל שם אות מז. תוספתא נגעים ח, ט; יומא ל, ב. ראה ערך 'טהרת המצורע'. דעת חכמים בתוספתא שם, ובגמרא שם יש אפשרות שזו דעת רבי יהודה, ויש אפשרות בדעתו שמצורעים אינם טובלים שם אלא רק שאר הנכנסים. תוספות שם ד"ה רבי (וראה הסבר אחר בהערה הבאה). הבית השני בתפארתו עמוד קכח (ועל כן אף אם אנשים אחרים היו טובלים שם, עדיין שם זה ראוי ללשכה זו). תבנית היכל ספר ב פרק ו אות לח; וראה בפירוש עזרת כהנים על מידות (מהדורת תורת המקדש) עמוד שסא; וראה עוד בערך טהרת המצורע.
לשכת בית שמניה

לשכת בית שמניה או לשכת השמנים הייתה אחת מארבע הלשכות הממוקמות בחצר עזרת הנשים בבית המקדש. לשכה זו הייתה משמשת לאחסון יין לנסכים, וכן שמן לנסכים, למנחות ולהדלקת המנורה. שמות הלשכה - 'לשכת בית שמניה', או 'לשכת בית שמנים'. וכן מצינו שנקרא שמה - 'לשכת יין ושמן'. יש אומרים שבלשכה זו אחסנו גם את הסולת למנחות. לשכה זו הייתה בקרן מערבית דרומית של עזרת נשים. ללשכה זו לא היה גג – ככל ארבעת הלשכות שהיו בפינות עזרת הנשים, שכן נאמר בנביא: "ויוציאני אל החצר החיצונה, ויעבירני אל ארבעת מקצועי החצר... בארבעת מקצועות החצר חצרות קטורות", ואין 'קטורות' אלא שאינן מקורות. וכן הם עתידים להיות לעתיד לבוא. מידותיה של לשכה זו, ארבעים אמה על ארבעים אמה. ויש אומרים שאורכה היה ארבעים אמה ממזרח למערב, ורוחבה – שלושים אמה מצפון לדרום, זאת, על פי האמור בנביא: "בארבעת מקצועות החצר חצרות קטורות ארבעים אורך ושלשים רוחב - מדה אחת לארבעתם". לשכת בית שמניה, הייתה בזווית העזרה, וכך גם שאר הלשכות שהיו כולן בפינות עזרת הנשים. יש מי שפירש שהלשכות היו בארבע הזוויות הפנימיות של עזרת נשים, ויש מי שפירש, שארבע הלשכות שבעזרת הנשים היו מחוץ לחצר עזרת נשים, ובכך נוצר מרווח גדול בחצר, עבור הנשים הבאות לתפילה ולהבאת קרבן. לפי המתואר במקורות חז"ל היו ללשכה זו שני פתחים, אחד כנגד השני. מטעם זה, לשכה זו, אף שנחשבה רשות היחיד לשבת, נחשבה רשות הרבים לטומאה. משנה מידות ב, ה; רמב"ם הלכות בית הבחירה ה, ח; שלטי הגיבורים פרק ג; עזרת כהנים מידות שם. וראה במשנה שזו דעת אבא שאול, אך ר' אליעזר בן יעקב שכח מה היה תפקידה של לשכה זו. משנה ורמב"ם שם. שלטי הגיבורים פרק ג ופרק כה; וכך היא גרסת הר"מ קזיס בביאורו למידות, וכן בנוסח המשנה בספר עזרת כהנים. וראה בעזרת כהנים, המסביר, שנקראה על שם השמן דווקא ולא על שם היין, מפני שהשמן בצרכי המקדש היה מרובה על היין. או מפני שהיו בה כמה סוגי שמן: למנחות ולמנורה. ובשם הרב נבנצל נאמר, שייתכן ששם נמצא פך השמן החתום בחותם כהן גדול, ולכן נקרא בשם זה (שלטי הגיבורים פרק כה הערה 8). תוספתא יומא א, ג. שלטי הגיבורים פרק כה, ובהמשך הפרק כתב שייתכן שבלשכה זו היה הממונה על הנסכים בכלל (ראה שקלים ה, א; רמב"ם הלכות כלי המקדש ז, י - יב), וראה עזרת כהנים שם. יחזקאל מו, כא–כב, הובא במשנה מידות שם. משנה שם. משנה מידות שם; רמב"ם שם ה, ז. פשטות לשון המשנה והרמב"ם שם; תפארת ישראל אות מא. יחזקאל שם פסוק כב. כך כתבו כמה פרשנים: רד"ק שם; פירוש הר"מ קזיס על מידות שם; שלטי הגיבורים פרק ג ופרק כה; עזרת כהנים מידות שם ד"ה של ארבעים ארבעים אמה. הר"ש במידות שם הסתפק, והביאו התוספות יום טוב. ציור הרמב"ם הלכות בית הבחירה בסוף פרק ה'; ציור בש"ס וילנא (דף מ, א); תוספות יום טוב מידות שם. ציור המובא בפירוש הרא"ש מידות שם; ציור בדפוס ווניציא. וראה עזרת כהנים מידות שם ד"ה וארבע לשכות. תוספתא יומא א, ג.
וירג'יל מיסידיאן

וירג'יל רוי מיסידיאן (בהולנדית: Virgil Roy Misidjan; נולד ב-24 ביולי 1993 בחורלה שבהולנד) הוא כדורגלן הולנדי המשחק בעמדת קשר הכנף בקבוצת טוונטה מליגת העל ההולנדית. מיסידיאן גדל במחלקת הנוער של וילם II. בשנת 2012 החל לשחק בקבוצה הבוגרת של המועדון, ובסך הכל ערך 50 הופעות ליגה בליגת העל ההולנדית ובליגת המשנה ההולנדית במדי המועדון, בהן הבקיע עשרה שערים. ב-16 באוגוסט 2013 חתם מיסידיאן בלודוגורץ ראזגרד מליגת העל הבולגרית. הוא ערך 132 הופעות ליגה במדי המועדון, בהן הבקיע 35 שערים, וזכה עם המועדון בחמש אליפויות בולגריה, בגביע הבולגרי, ופעמיים בסופר קאפ הבולגרי. ב-31 באוגוסט 2018 חתם מיסידאן בנירברג מהבונדסליגה. ב-16 בספטמבר ערך את הופעת הבכורה שלו במועדון, בתיקו 1-1 נגד ורדר ברמן במסגרת המחזור השלישי בליגה לעונת 2018/2019. במשחק זה הבקיע את שערו היחיד במועדון. בסך הכל ערך 26 הופעות ליגה במדי המועדון. ב-8 בינואר 2021 חתם מיסידאן על חוזה לחצי שנה בזוולה מליגת העל ההולנדית. ב-13 בינואר ערך את הופעת הבכורה שלו במועדון, בהפסד 1-0 לפיינורד במסגרת המחזור ה-16 בליגה לעונת 2020/2021. ב-26 בינואר הבקיע את שער הבכורה שלו במועדון, בתיקו 2-2 נגד הראקלס אלמלו במסגרת המחזור ה-19 בליגה. בסך הכל ערך 15 הופעות ליגה במדי המועדון, בהן הבקיע תשעה שערים. ב-10 ביוני 2021 חתם מיסידאן על חוזה לשנתיים בטוונטה מליגת העל ההולנדית. מדיה וקבצים בנושא וירג'יל מיסידיאן בוויקישיתוף וירג'יל מיסידיאן, באתר Transfermarkt וירג'יל מיסידיאן, באתר Soccerway וירג'יל מיסידיאן, באתר WorldFootball.net וירג'יל מיסידיאן, באתר FootballDatabase.eu Virgil Misidjan and Terziev sign on at Ludogorets באתר הרשמי של UEFA, ‏ 16 באוגוסט 2013 (באנגלית) Virgil Misidjan verstärkt die Club-Offensive באתר הרשמי של נירנברג, 31 באוגוסט 2018 (בגרמנית) PEC Zwolle bindt Virgil Misidjan aan zich באתר הרשמי של זוולה, 8 בינואר 2021 (בהולנדית) FC Twente confirm Misidjan signing באתר Football Oranje, ‏ 10 ביוני 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וירג'יל מיסידיאן".
סוויפט הספרנג'

פ.צ. סוויפט הספרנג' (בלוקסמבורגית: Football Club Swift Hesper בגרמנית: Football Club Swift Hesperingen) הוא מועדון כדורגל לוקסמבורגי מהעיר הספרנג', המשחק בליגת העל הלוקסמבורגית. המועדון מארח את משחקיו באצטדיון אלפונס תאיס, המכיל 4,100 מקומות, וצבעיו הם אדום ולבן. המועדון נוסד בשנת 1916. עד מלחמת העולם השנייה, התנדנד בין הליגות השלישית והרביעית של לוקסמבורג למעט עונת 1928/1929 בה שיחק בליגה השנייה. בשנת 1940 במהלך מלחמת העולם השנייה, שונה שם המועדון ל-פ.ו. רוט-וויס הספרינגן (FV Rot-Weiss Hesperingen) וב-1944 חזר לשמו המקורי. בשנות ה-50 וה-60 המשיך המועדון לשחק בליגות השלישית והרביעית של לוקסמבורג ואף ירד לליגה החמישית לעונה אחת באמצע שנות ה-60. בשנת 1976 חזר המועדון לליגת המשנה הלוקסמבורגית, וב-1985 עלה לראשונה לליגה הבכירה כשב-1990 זכה בגביע הלוקסמבורגי לאחר ניצחון בגמר על דיפרדנג' 03. זכייה שזיכתה את המועדון להשתתף בעונת 1990/1991 בגביע אירופה למחזיקות גביע שם הודחה הקבוצה בסיבוב הראשון לאחר שני הפסדים בתוצאה 0–3 ללגיה ורשה הפולנית. בסיום עונת 1991/1992 שבה הקבוצה לליגת המשנה ומשך עשור נדדה בין הליגה הראשונה השנייה והשלישית עד שהצליחה להתייצב בליגה הבכירה בתחילת שנות האלפיים. החל מעונת 2001/2002 הקבוצה שיחקה במשך 11 עונות רצופות בליגה הבכירה עד שבסיום עונת 2011/2012 שבה לליגה השנייה. בשנים הבאות הקבוצה התנדנדה בין הליגה הראשונה לשנייה, והחל מעונת 2014/2015 שיחקה הקבוצה במשך 6 עונות רצופות בליגה השנייה. עונת 2019/2020 הופסקה ב-12 במרץ 2020 עקף התפרצות מגפת הקורונה. ב-22 באפריל 2020 הודיעה התאחדות הכדורגל הלוקסמבורגית שהעונה לא תחזור לפעילות. וסוויפט הספרנג' שהובילה את הטבלה בעת הפסקת הליגה תעפיל לליגה הבכירה. בעונת 2020/2021 עונת החזרה שלה לליגה הבכירה, סיימה סוויפט במקום השלישי בטבלה מה שזיכה אותה להשתתף בקונפרנס ליג בשלב המוקדמות הראשון של עונת 2021/2022. סוויפט פגשה את דומז'אלה הסלובנית היא הפסידה בחוץ 0–1 ובגומלין בבית השיגה רק תיקו והודחה. את הליגה באותה עונה סיימה סוויפט במקום הרביעי אך לא הצליחה להשיג את הכרטיס לאירופה. עונת 2022/2023 הייתה עונת השיא של סוויפט כשבסיום העונה זכתה הקבוצה באליפות היסטורית. מה שזיכה אותה בכרטיס לליגת האלופות, לשלב המוקדמות הראשון של עונת 2023/2024. ליגת העל הלוקסמבורגית אלופה (1): 2022/2023 גביע לוקסמבורג זכייה (1): 1989/1990 בכל התוצאות (בית וחוץ) מספר השערים של סוופיט הספרנג' מוצג ראשון. אתר האינטרנט הרשמי של סוויפט הספרנג' סוויפט הספרנג' באתר קבוצות כדורגל בינלאומיות פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר FootballDatabase.eu Leben nach dem Überschuss: Wie sieht die Zukunft des F91 Düdelingen aus?, www.tageblatt.lu (בגרמנית)